עדי הימלבלוי

עדי הִימֶלְבְּלוֹי (נולדה ב-27 בנובמבר 1984<ref name=":0" />) היא פרזנטורית, דוגמנית, מנחה ושחקנית ישראלית.

==ביוגרפיה==
הימלבלוי, 2008
הימלבלוי נולדה וגדלה בחולון,<ref name=":0" /> להורים צברים. אביה, יגאל הימלבלוי הגיע ממשפחה של יקים מוצאם מגרמניה<ref name=":0"></ref> ואמה, דולי (לבית אמון) הגיעה ממשפחה ממוצא יווני. כשהייתה בת שלוש הוריה התגרשו, ובגיל 13 אביה נפטר ממחלת הסרטן,<ref></ref> ומספרת כי .<ref name=":0" />

לה שלושה אחים-למחצה גדולים מנישואיה הראשונים של אמה שירדו לקנדה, וכן אחות-למחצה צעירה מצד אביה. בהגיעה לגיל 16 במקביל למגוריה בעיר הולדתה, החלה לעבוד כברמנית בתל אביב.

שירתה בצה"ל בתור פקידת לשכה (פק"לשית) בבסיס תל-השומר, אך השתחררה בטרם עת.

בגיל 20 עברה להתגורר בתל אביב.

=== קריירה ===
בילדותה השתתפה ב-1992 בקלטת הווידאו לילדים "100 שירים ראשונים" לצד נתן דטנר וציפי שביט.<ref name=":0" />

בצעירותה חתמה על חוזה אצל רוברטו בן-שושן.<ref name=":0" />

בשנת 2001 זכתה במקום הראשון בתחרות הדוגמנות "נערת פלפל", שנערכה במסגרת תוכנית האירוח "הראשון בבידור" של דודו טופז, בערוץ 2 בזכיינית קשת.

בראשית דרכה השתתפה כניצבת בווידאו קליפ לשיר "שוב הדיסקו כאן" של להקת הדורבנים. בהמשך, הופיעה גם בווידאו קליפ לשיר "סתם עוד יום" של אוהד חיטמן.

את תפקידה הראשון כשחקנית קיבלה בשנת 2005 בסדרת הנוער המצליחה "השמיניה" פרי יצירתו של גיורא חמיצר, שם גילמה את נטשה סוגוביה, צעירה בעלת כישרון ציור יוצא דופן, אותה גילמה במשך שלוש עונות עד שחזרה לסדרה ב-2013 למשך שתי עונות נוספות.

בשנת 2006 נטלה חלק בתפקיד ראשי בטלנובלה של HOT3, "האלופה" וגילמה את ליאן פדידה, אשתו של סער פדידה (יהודה לוי) חלוץ "הכוח ירושלים" למשך 3 עונות. השתתפה בפסטיגל של אותה שנה ששמו "פסטיגל פנטזיה" לצד חברותיה מ"השמיניה", דון לני-גבאי ושירה וילנסקי שם הן ביצעו את השיר "שלוש חברות". בהמשך השנה חזרה לשחק בעונה השנייה של "השמיניה".

בשנת 2007 שיחקה בתפקיד אורח בסדרת הדרמה של ערוץ 2, "בשורות טובות", בכיכובו של שי אביבי. בנוסף, נבחרה להיות הפרזנטורית של חברת בגדי הים "פלפל", והמשיכה בתפקיד זה עד 2010. בהמשך דיבבה בסרט האנימציה "צבי הנינג'ה" את אפריל אוניל, והשתתפה בפסטיגל של אותה שנה "פסטיגל על הזמן". באותה שנה, שבה לשחק בעונה השלישית של השמיניה ובעונה השנייה של "האלופה", וזכתה בפרס "שחקנית השנה" בטקס נבחרי הילדים, על תפקידיה ב"השמיניה" וב"האלופה".

בשנת 2008 הצטרפה לצוות מנחי ערוץ הילדים, אותו עזבה ב-2010. ביולי 2016 חזרה להנחות בערוץ. במהלך שנותיה בערוץ הנחתה את התוכנית "מסע קיץ". במקביל להנחיה, הימלבלוי החלה לככב בסדרת המדע הבדיוני לנוער "דאוס" בערוץ הילדים למנויי yes, וגילמה את רונה רפאלי-מרום, במשך שתי עונות עד לשנת 2010.

בשנת 2009 השתתפה בפסטיגל שנקראה "קונג פו פסטיגל" וביצעה שם את השיר "מטרה מספר אחת" לצד אגם רודברג, ושתיהן נבחרו לזוכות הפסטיגל. באותה שנה שבה לעונה השלישית והאחרונה של "האלופה", והתארחה בקומדיית המצבים של ערוץ לוגי "מנדלבאום בלש פרטי" שם גילמה את עצמה.

בשנת 2010 השתתפה בעונה השישית של תוכנית המציאות "רוקדים עם כוכבים" וזכתה במקום השלישי בתחרות. בנוסף השתתפה במחזמר "101 כלבים וגנבים" בתפקיד אנה, שם שיחקה לצד עפר שכטר, חנה לסלאו, ציפי שביט ואחרים. בשנה זו הנחתה בערוץ הילדים את התוכנית "המלאכיות של צ'ובה" לצד דון לני-גבאי.

בשנת 2011 נבחרה להיות הפרזנטורית של חברת האופנה "בוניטה דה מאס"<ref name=":0" /> ושל חברת מוצרי הטיפוח "Body Shop", וכיכבה במחזמר "אי המטמון" לצד רודריגו גונזלס, יעקב כהן, מרינה קבישר וחן אהרוני.

בשנת 2013 גילמה את דמותה של אביגיל חלמיש בטלנובלה של yes "אניגמה" בערוץ ויוה. בנוסף החלה לשחק בסדרה הקומית "מלבי אקספרס" בערוץ 10. בספטמבר של אותה שנה שבה לשחק בעונה הרביעית והחמישית של סדרת הנוער "השמיניה הדור הבא". כמו כן השתתפה בפסטיגל של אותה שנה "X פסטיגל" ושרה יחד עם עודד פז את השיר "נולדתי להופיע" שזכה להצלחה רבה. בין היתר באותה שנה נבחרה לפרזנטורית של חברת הנעליים "To Go", בה דגמנה אופנת חורף-סתיו לצדם של יונתן ווגמן, אסף הרץ וישראל אטיאס.

בשנת 2014 השתתפה בתוכנית בערוץ הילדים "Me אני" שבה כל פרק מתעד חיים של כוכב אחר. כמו כן שימשה שופטת במספר פרקים בתוכנית המציאות של ערוץ הילדים, "פרויקט הלהקה". באותה שנה השתתפה ב"מותק של פסטיבל" בתפקיד סינדרלה.

במרץ 2015 עלתה לשידור בערוץ הראשון סדרת הטלוויזיה "איפה אתה חי?" בכיכובה, בה גילמה את דפנה "דפי" אורן, בחורה אשכנזייה שמתאהבת בבחור בוכרי עם משפחה שמרנית. בחנוכה של אותה שנה כיכבה במחזמר "פיטר פן" וגילמה את וונדי, לצד עפר שכטר וישראל קטורזה.

בשנת 2016 הצטלמה לעונה השנייה של הסדרה "איפה אתה חי?". במהלך פסח, העלתה מופע ענק בשם "יצא משליטה", לצד כוכבים מוכרים כגון תובל שפיר, דר זוזובסקי וגאיה שליטא-כץ. בחודש יוני פורסם כי תגלם את אריאל במחזמר "בת הים הקטנה" שיעלה לבמות בחנוכה. ביולי החלה לככב בקומדיית המצבים "סופשלי" בערוץ הילדים לצופי yes, בכיכובם של שחר חסון, זאב רווח ויובל סגל. ההשתתפה בשנת 2016 בעונה של "הבנים והבנות" בתור "אלי", לצד דוד שאול. בנוסף, באותה שנה יצרה קולקציית נעליים בעיצובה בחברת הנעליים "To Go" והקימה עסק לחדרי תינוקות בשם "בייביז בנמל", יחד עם שלום מיכאלשווילי, אשתו ענבל שלוי ושימי שרגא. באוקטובר 2016 החלה להשתתף בפרסומות "חכם בשמש" של ערוץ הילדים עם טום באום ועודד פז. באותה שנה שיחקה בתפקיד ראשי בסרט "על קרח דק". לצד סמדר קיוצ'יקי מרים זוהר מורן רוזנבלט ודניאל גל.

ב-2017 דיגמה לקמפיין להלבשה תחתונה של חברת "פמינה". באותה עת, השתתפה בהצגת חנוכה "אלאדין והנסיכה יסמין". בנוסף בשנה זו, השתתפה גם בעונה השנייה של הסדרה "איפה אתה חי?" שעלתה לשידור בכאן 11. בסוף השנה, החלה להגיש בערוץ עשר בימי שישי בבוקר את התוכנית "משפחה שכזאת".

ב-2018 הצטלמה לעונה השלישית של "כדברא" מבית yes לצופי ערוץ ניקלודאון, בתור סוכנת אומנים. באותה שנה המשיכה להשתתף בקמפיין של חברת "פמינה". לפני כן, חתמה על חוזה למשך כשלוש שנים כפרזנטורית של רשת הקליניקות להסרת-שיער "קייר לייזר".<ref name=":0" /> בנוסף, הופיעה לראשונה על המסך הגדול, כששיחקה בסרט הסאטירה-הפרודי "המוסד", בתור שרון סאטלברג.

ב-2020 השתתפה במופע הפסטיגל "My פסטיגל" לציון 40 שנה למותג וחידשה לצד ריף נאמן, שירן סנדל את השיר "שלוש חברות" ו"נולדתי להופיע" יחד עם עודד פז.

ב-2021 הייתה לשגרירה הישראלית של מותג הטיפוח העולמי "WELEDA" לכבוד 100 שנות קיום, וזאת לצידן של יעל בר זוהר וטיילור מלכוב. באותה שנה התארחה בסדרה של הוט "ילדות סכסכניות", והצטרפה לעונה השנייה של סדרת הדרמה המשפטית "פמת"א" בכאן 11 בתור תמי "תותי" לוריא-סאליס. באותה שנה השתתפה במחזמר חנוכה "מלך הג'ונגל ולוחמי היערות", לצידם של עומר נודלמן, גיא זו-ארץ ובן זיני.

ב-2022 יצא לאקרנים סרט קומדיית הפשע של שי כנות "אוהב אותך צ'ארלי", בו גילמה את אשתו של צ'ארלי.

ב-2024 החלה להנחות עם קובי מחט, עמו שיחקה בסדרה "השמיניה", את התוכנית "שואו טיים".

===חיים אישיים===
ב-2007 ניהלה מערכת יחסים במשך מספר חודשים עם השחקן זהר ליבה, ששיחק לצידה בסדרה "השמינייה". <ref></ref>

ב-2010 התארסה לאיש העסקים אורן מאור אחרי שלוש שנות זוגיות, וב-2013 השניים נפרדו.

מאז 2014 היא נשואה לחבר ילדותה, ולימים המסעדן נדב פלד (נכון ל-2022, מחזיקים ביחד במסעדת ההמבורגרים "גורדוס" שבחולון<ref name=":0" />), וב-2015 נולד בנם הבכור. עם הולדת בנם הראשון עברו מתל אביב, בחזרה לעיר ילדותם חולון; אם כי מאז 2017 הם מתגוררים בהרצליה. ב-2019 נולד בנם השני. במאי 2024 השניים נפרדו.<ref></ref><ref></ref>

ב-2013 סיפרה בריאיון כי החלימה מסרטן בלוטת התריס בו לקתה במהלך שנת 2012.

סיפרה כי בילדותה אובחנה עם הפרעות קשב.<ref name=":0" />

==פילמוגרפיה==
=== סרטים וקולנוע, סדרות וטלוויזיה, תיאטרון ובמה ===
{| class="wikitable"
!שנת יציאה
!כותר
!תפקיד
!הערות
|-
|1992
|מאה סיפורים ראשונים
|ילדה
|קלטת ילדים
|-
|2007-2005
|השמיניה
|נטשה סגוביה
|תפקיד ראשי; 3 עונות
|-
|2006
|פסטיגל גיבורי הממלכה האבודה
|עדי
|שרה את "שלוש חברות" לצידן של דון לני גבאי ושירה וילנסקי
|-
|2007
|בשורות טובות
|עצמה
|תפקיד אורח
|-
|2006-2009
|האלופה
|ליאן זליג פדידה
|תפקיד ראשי: 3 עונות
|-
| rowspan="3" |2007
|צבי הנינג'ה
|אפריל אוניל
|דיבוב
|-
|24/7 - תום אבני
|בתפקיד עצמה
|תפקיד אורח
|-
|פסטיגל על הזמן
|אומגה
|שרה את "נסיכה של אהבה".
|-
|2008-2009
|מסע קיץ
|מנחה
|2 עונות
|-
| rowspan="2" |2008-2010
|דאוס
|רונה רפאלי-מרום
|תפקיד ראשי; 2 עונות
|-
|אולפן ערוץ הילדים
| rowspan="3" |בתפקיד עצמה
|מנחה
|-
|2008-2011
|הפיג'מות
|תפקיד אורח
|-
| rowspan="2" |2009
|מנדלבאום בלש פרטי
|תפקיד אורח
|-
|קונג פו פסטיגל
|לוטוס
|שרה את "מטרה מספר אחת" לצידה של אגם רודברג; השתיים זכו יחדיו במקום הראשון
|-
|2010
|המלאכיות של צ'ובה
|מנחה
|
|-
|2010-2011
|רוקדים עם כוכבים
|מתחרה
|מתחרה בעונה השישית, מקום שלישי
|-
| rowspan="2" |2013
|מלבי אקספרס
|דנה
|תפקיד ראשי; 12 פרקים
|-
|X פסטיגל
|בלייד
|שרה את "נולדתי להופיע" ביחד עם עודד פז והשניים זכו ביחד במקום השלישי
|-
| rowspan="2" |2013-2014
|השמיניה הדור הבא
|נטשה סגוביה
|תפקיד ראשי; 2 עונות
|-
|אניגמה
|אביגיל "גול" חלמיש
|תפקיד ראשי; 150 פרקים
|-
| rowspan="2" |2014
|פרויקט הלהקה
|בתפקיד עצמה
|שופטת
|-
|מותק בממלכת הקרח
|סינדרלה
|מופע חנוכה
|-
|2018-2015
|איפה אתה חי?
|דפנה "דפי" אורן
|תפקיד ראשי; 2 עונות
|-
| rowspan="3" |2016
|צומת מילר
|בתפקיד עצמה
|הופעת קמע
|-
|הבנים והבנות
|אלי
|
|-
|סופשלי
|ניקול
|תפקיד ראשי; 32 פרקים
|-
| rowspan="2" |2019
|המוסד
|שרון סאטלברג
|סרט קולנוע
|-
|כדברא
|אליס
|תפקיד ראשי; עונה שלישית
|-
|2020
|My פסטיגל
|עצמה
|מופע לציון 40 שנה למותג, השתתפה במספר שירים.
|-
| rowspan="2" |2021
|פמת"א
|תמי "תותי" לוריא-סאליס
|תפקיד ראשי; עונה שנייה
|-
|ילדות סכסכניות
|תמר
|תפקיד אורח
|-
|2022
|אוהב אותך צ'ארלי
|רוז
|תפקיד משנה; סרט קולנוע
|}

==קישורים חיצוניים==

* 
* 
* 
* 
* עידן יוסף ימין, [http://atmag.co.il/אופנה-ויופי/אנשים/דוגמניות/על-הסט-עם-עדי-הימלבלוי על הסט עם עדי הימלבלוי], באתר את, 14 באוקטובר 2015
* 
* 
* 
* 
* 

==הערות שוליים==

קטגוריה:משתתפות בתחרויות יופי מקומיות בישראל
קטגוריה:פרזנטוריות ישראליות
קטגוריה:דוגמניות ישראליות
קטגוריה:מנחות ערוץ הילדים
קטגוריה:מתחרי רוקדים עם כוכבים (ישראל)
קטגוריה:זוכי טקס נבחרי הילדים: שחקנים
קטגוריה:זוכות הפסטיגל
קטגוריה:שחקניות קולנוע וטלוויזיה ישראליות
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:מדבבות ישראליות
קטגוריה:משתתפות מותק של פסטיבל
קטגוריה:משתתפי מותק של פסטיבל
קטגוריה:דוגמנים ישראלים
קטגוריה:מנחי ערוץ הילדים
קטגוריה:זוכי הפסטיגל
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:שחקניות תיאטרון ישראליות
קטגוריה:משתתפי הפסטיגל
קטגוריה:שחקניות קולנוע חרדי
קטגוריה:אישים ממוצא יהודי-גרמני
קטגוריה:ישראליות שנולדו ב-1984
קטגוריה:ישראלים שנולדו ב-1984